OpenLLM-France/wikimedia huggingface dataset:
# Nebulosa Saturn

La nebulosa Saturn (NGC 7009) és una nebulosa planetària a la constel·lació d'Aquari, situada un grau a l'oest de ν Aquarii. El nom de nebulosa Saturn es deu a la seva semblança amb el planeta Saturn, amb els seus anells, vist de perfil.
La nebulosa Saturn és una nebulosa planetària complexa i conté diversos subsistemes morfològics i cinemàtics en tres dimensions. Inclou un halo, ejeccions tipus "jet", múltiples closques, ansae ("anses"), i nusos i filaments a petita escala. Les ansae s'expandeixen de manera no radial des de l'estel central.
L'estrella central, relativament lluminosa, té magnitud aparent 11,5, amb una lluminositat visual unes 20 vegades major que la del Sol. La seva tènue lluentor es deu a la distància que ens separa d'ella i al fet que emet la major part de la seva radiació com a llum ultraviolada. Enormement calenta, té una temperatura de 90000 K, i constitueix el nucli central del que una vegada va ser un estel gegant de gran grandària; la nebulosa que veiem avui no és una altra cosa que les capes exteriors de l'estel expulsades, modelades per les restes del vent estel·lar procedent de l'estel. Amb el pas del temps, anirà perdent lluentor fins a convertir-se en una de les moltes nanes blanques que poblen el cosmos. No se sap amb certesa la seva distància respecte a la Terra, estimant-se entre 2400 i 3900 anys llum.
Les nebuloses planetàries com NGC 7009 es formen en l'etapa final de la vida d'un estel de massa mitjana. És una etapa molt breu, on l'estel, una vegada expulsades les seves capes exteriors, comença a col·lapsar i la seva temperatura augmenta. La radiació emesa actua com un vent estel·lar que arrossega l'atmosfera exterior de l'estel.
NGC 7009 va ser descoberta l'any 1782 per William Herschel, constituint un dels seus primers descobriments. Va ser anomenada així per Lord Rosse en la dècada de 1840, quan els telescopis havien millorat fins al punt que la forma de Saturn podia ser destriada. L'objecte es troba a moltes llistes d'observació.

## Referències

* ↑ Eva Gloria Villaver Sobrino «The Magellanic Cloud Calibration of the Galactic Planetary Nebula Distance Scale» (en anglès). Astrophysical Journal, 1, 10-12-2008, pàg. 194–202. DOI: 10.1086/592395.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Vitesses radiales. Catalogue WEB: Wilson Evans Batten. Radial velocities: The Wilson-Evans-Batten catalogue». Astronomy and Astrophysics, 12-1995, pàg. 269–280.
* ↑ Steffen, W.; Espíndola, M.; Martínez, S.; Koning, N. «The 3D velocity structure of the planetary nebula NGC 7009». Revista Mexicana de Astronomía y Astrofísica, 45, 10-2009, pàg. 143–54. arXiv: 0905.2148. Bibcode: 2009RMxAA..45..143S. «NGC 7009 is a planetary nebula with several morphological and kinematical sub-systems with multiple shells, a halo, jet-like streams, ansae and small-scale filaments and knots.»
* ↑ SAC 110 best NGC object list
* ↑ RASC's Finest N.G.C. Objects Objects
* ↑ The Caldwell Catalog (#55)
# Llista de Creus de Sant Jordi/1993/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Castellers de Vilafranca | Q1048786 | Colla Castellera |
| Cercle Artístic de Sant Lluc | Q4892714 | centre de pràctica artística i foment cultural |
| Minyons de Terrassa | Q5636968 | colla castellera de Terrassa |
| Casal Català de Montevideo | Q8341875 | entitat cultural fundada el 1926 |
| Cova del Drac | Q9018451 | edifici de Barcelona |
| Justícia i Pau | Q11906990 | organització sense ànim de lucre de promoció i defensa dels drets humans, la justícia social, la pau i el desarmament, la solidaritat i el respecte al medi ambient |
| Colla Joves Xiquets de Valls | Q11914607 | colla castellera |
| Colla Vella dels Xiquets de Valls | Q11914613 | colla castellera de Valls |
| Federació de Cristians de Catalunya | Q11921690 | |
| Polifònica de Puig-reig | Q11942202 | |
| Societat de Beneficència de Naturals de Catalunya | Q11950028 | ciutat vella de l'Havana, Cuba |
| Centre Comarcal Lleidatà | Q20100413 | entitat cultural a Barcelona |
# Querolofodòntids

Els querolofodòntids (Choerolophodontidae) són una família extinta de mamífers proboscidis que tingueren una àmplia distribució al Vell Món durant el Miocè. Se n'han trobat restes fòssils a Bulgària, Egipte, Grècia, l'Iraq, Itàlia, Kenya, el Pakistan, Romania, Tunísia, Turquia, Ucraïna i la Xina. Són el tàxon germà d'un clade format pels amebelodòntids, els gomfotèrids, els estegodòntids i els elefàntids. Les espècies d'aquest grup tenien les dents de tipus bunodont i trilofodont.

## Referències

* 1 2 Entrada «Choerolophodontidae» de la Paleobiology Database (en anglès). [Consulta: 18 agost 2023].
* ↑ Li et al., 2019, p. 3.
* ↑ Li et al., 2019, p. 1.
* ↑ Konidaris i Tsukalà, 2022, p. 314.

## Bibliografia

* Li, C.; Wang, S.-Q.; Mothé, D.; Ni, X. «New fossils of early and middle Miocene Choerolophodon from northern China reveal a Holarctic distribution of Choerolophodontidae» (en anglès). Journal of Vertebrate Paleontology, 39, 3, 2019, pàg. e1618864. DOI: 10.1080/02724634.2019.1618864.
* Konidaris, G. E.; Tsukalà, E. «The Fossil Record of the Neogene Proboscidea (Mammalia) in Greece». A: Vlakhos, E. Fossil Vertebrates of Greece (en anglès). Volum 1. Springer, 2022, p. 299-344. DOI 10.1007/978-3-030-68398-6_12. ISBN 9783030683986.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Max Pape

Max Pape (Berlín, 1886 - Berlín, 1947) va ser un nedador alemany que va competir a principis del segle xx.
El 1906, als Jocs Intercalats, guanyà la medalla de plata en la prova dels relleus 4x250 metres lliures, formant equip amb Ernst Bahnmeyer, Oskar Schiele i Emil Rausch. En la competició de la milla estil lliure fou quart.

## Referències

* ↑ «Max Pape Olympic Results». sports-reference.com. Arxivat de l'original el 12 de desembre 2012. [Consulta: 29 gener 2016].
# Bagroides melapterus

Bagroides melapterus és una espècie de peix de la família dels bàgrids i de l'ordre dels siluriformes.

## Morfologia

* Els mascles poden assolir 34 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Tailàndia, Malàisia, Brunei i Indonèsia.

## Referències

* ↑ Bleeker P., 1851. Vierde bijdrage tot de kennis der ichthyologische fauna van Borneo, met beschrijving van eenige nieuwe soorten van zoetwatervisschen. Natuurkd. Tijdschr. Neder. Indië v. 2. 193-208.
* ↑ BioLib (anglès)
* ↑ Bleeker, P., 1851. Vierde bijdrage tot de kennis der ichthyologische fauna van Borneo, met beschrijving van eenige nieuwe soorten van zoetwatervisschen. Natuurkd. Tijdschr. Neder. Indië v. 2: 193-208.
* 1 2 3 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Parenti, L.R. i K.K.P. Lim, 2005. Fishes of the Rajang basin, Sarawak, Malaysia. Raffles Bull. Zool. Supplement (13):175-208.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ Tan, H.H. i H.H. Ng, 2000. The catfishes (Teleostei: Siluriformes) of central Sumatra. J. Nat. Hist. 34:267-303.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Fish collection database of the American Museum of Natural History. American Museum of Natural History, Central Park West, NY 10024-5192, Estats Units.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Schuster, W.H. i R. Djajadiredja, 1952. Local common names of Indonesian fishes. W.V. Hoeve, Bandung, Indonèsia. 276 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Dušan Popović

Dušan Popović (Sombor, 28 de febrer de 1983) és un jugador d'escacs serbi, que té el títol de Gran Mestre des de 2007. El 2008 li trasplantaren els dos ronyons després de recol·lectar solidàriament els 70.000 euros que costà l'operació.
A la llista d'Elo de la FIDE del novembre de 2021, hi tenia un Elo de 2469 punts, cosa que en feia el jugador número 24 (en actiu) de Sèrbia. El seu màxim Elo va ser de 2583 punts, a la llista de setembre de 2012 (posició 305 al rànquing mundial).

## Resultats destacats en competició

El 2008 va guanyar el torneig internacional de Bizovac (Croàcia).

### Participació en competicions per equips

Popović va jugar, representant Iugoslàvia a l'olimpíada d'escacs de 2006 i representant Sèrbia a partir el 2012, amb un resultat de (+9 =9 –1), per un 71,1% de la puntuació. El seu millor resultat el va fer a l'Olimpíada del 2006 en puntuar 9½ de 13 (+6 =7 -0), amb el 73,1% de la puntuació, amb una performance de 2595.

## Referències

* 1 2 «Nota biogràfica de Dušan Popović» (en anglès). Chessgames.com. [Consulta: 11 maig 2016].
* ↑ «the funds for GM Dušan Popović have been collected». chessdom.com. [Consulta: 11 maig 2016]. (anglès)
* ↑ «"Rànquing d'escaquistes per federació: Sèrbia"» (en anglès). lloc web de la FIDE. [Consulta: 7 novembre 2021].
* ↑ Posició al rànquing mundial i evolució Elo de Dušan Popović «benoni.de» (en alemany). [Consulta: 11 maig 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Nebulosa del Petit Halter

Messier 76 (també coneguda com la nebulosa de la Petita Haltera, Little Dumbbell, Messier 76, M76 o NGC 650) és una nebulosa planetària situada a la constel·lació de Perseu. Va ser descoberta per Pierre Méchain el 5 de setembre de 1780, i Charles Messier la va incloure en el seu catàleg d'objectes difusos el 21 d'octubre del mateix any, després de calcular-ne la posició. Durant algun temps es va sospitar que era una nebulosa doble d'aquí el fet d'haver-li donat dos nombres (NGC 650 i NGC 651). El 1866 William Huggins la va descriure com d'aspectre gasós, i no va ser fins a l'any 1918 quan Heber Curtis la va classificar com una nebulosa planetària.
M76 es troba a una distància d'entre 1.700 i 15.000 anys llums segons les estimacions. Té una magnitud aparent +10.1 i té al seu centre una estrella, que possiblement va originar aquesta nebulosa, amb una magnitud aparent de +16,6, i una temperatura superficial de més de 60.000 K; probablement s'estigui refredant per a convertir-se en una nana blanca.

## Referències

* ↑ «Spectroscopic investigation of old planetaries. III. Spectral types, magnitudes, and distances» (en anglès). Astronomy and Astrophysics, 1995, pàg. 545–558.
* 1 2 «Messier 76». [Consulta: 14 setembre 2018].
* ↑ «Messier 76». [Consulta: 17 setembre 2018].
* ↑ «Messier 76: Little Dumbbell Nebula». Arxivat de l'original el 19 setembre 2018. [Consulta: 17 setembre 2018].
* ↑ «Messier 76». [Consulta: 17 setembre 2018].
* 1 2 3 4 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Vitesses radiales. Catalogue WEB: Wilson Evans Batten. Radial velocities: The Wilson-Evans-Batten catalogue». Astronomy and Astrophysics, 12-1995, pàg. 269–280.

## Enllaços externs

* SEDS (anglès)
* Dades astronòmiques SIMBAD (anglès)
# Ali Fethi Okyar

Ali Fethi Okyar (Prílep, 1880 - Istanbul, 7 de maig de 1943) fou un militar, polític i diplomàtic turc.
Nascut a Prílep (actualment a Macedònia del Nord), en temps otomans, Ali Fethi va fer la carrera militar i va ser membre del Comitè Unió i Progrés. El 1911 va lluitar a Líbia amb Mustafà Kemal. El 1912 actua en la Guerra dels Balcans; aquest mateix any fou elegit diputat per poc temps. El 1913 va dimitir de l'exèrcit per esdevenir ambaixador a Sofia (1913-1917). El 1917 fou altre cop diputat; al final de la guerra fou ministre al gabinet d'Ahmed Izzet Pasha (14 d'octubre de 1918 - 11 de novembre de 1918). El primer ministre Damad Ferid Pasha (4 de març de 1919 - 2 d'octubre de 1919) el va fer empresonar i enviat sota custòdia britànica a Malta on va restar fins a 1921. Es va posar al servei del seu amic Mustafà Kemal i fou ministre de l'Interior (octubre de 1921) i dues vegades primer ministre (14 d'agost de 1923 a 30 d'octubre de 1923 i 21 de novembre de 1924 a 6 de març de 1925). Després fou ambaixador a París. L'agost del 1930 va tornar a Turquia i va fundar el Partit Republicà Lliure (Serbest Cumhuriyet Firkasi) sota instigació d'Ataturk que volia una oposició dòcil pel seu Partit Republicà del Poble. Però com que el partit va rebre el suport dels adversaris del laïcisme, fou dissolt l'octubre següent. El 1934 fou nomenat ambaixador a Londres fins al 1939. Va tornar a ser diputat i el 1941 ministre de Justícia fins a 1942 quan es va retirar per motius de salut. Va morir el 1943.

## Referències

* Primers ministres de Turquia (llista)

## Bibliografia

W. F. Weiker, Political tutelage and decocracy in Turkey: the Free Party and its afternath, Leyde 1973.
# Vaughnictis smithae

Vaughnictis smithae és una espècie extinta de sinàpsid de la família dels eotirídids que visqué durant el Permià en allò que avui en dia és Nord-amèrica. Se n'han trobat restes fòssils a Colorado (Estats Units). Es tracta de l'única espècie del gènere Vaughnictis. És conegut a partir d'un únic espècimen. Es diferencia de la resta d'eotirídids pel fet de tenir les finestres temporals petites, la regió posttemporal llarga, l'apòfisi suborbital de l'os jugal llarga i l'os postfrontal allargat. El nom genèric Vaughnictis significa 'mostela de Vaughn', mentre que el nom específic smithae fou elegit en honor de la Sra. Stockton Smith, la propietària dels terrenys on se'n descobriren les restes.

## Referències

* 1 2 Entrada «Vaughnictis smithae» de la Paleobiology Database (en anglès). [Consulta: 21 agost 2023].
* ↑ Angielczyk i Kammerer, 2018, p. 125.
* ↑ Brocklehurst et al., 2016, p. 3.
* ↑ Lewis i Vaughn, 1965, p. C35.

## Bibliografia

* Angielczyk, K. D.; Kammerer, C. F. «Non-Mammalian synapsids: the deep roots of the mammalian family tree». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 117-198. ISBN 978-3-11-027590-2.
* Brocklehurst, N.; Reisz, R. R.; Fernandez, V; Fröbisch, J. «A Re-Description of ‘Mycterosaurus’ smithae, an Early Permian Eothyridid, and Its Impact on the Phylogeny of Pelycosaurian-Grade Synapsids» (en anglès). PLoS ONE, 11, 6, 2016, pàg. e0156810. DOI: 10.1371/journal.pone.0156810.
* Lewis, G. E.; Vaughn, P. P. «Early Permian Vertebrates from the Cutler Formation of the Placerville Area, Colorado» (en anglès). United States Geological Survey Professional Papers, 503-C, 1965, pàg. C1-C46.
# Małgorzata Dłużewska

Małgorzata Dłużewska (Koronowo, 11 de març de 1951) és una remadora polonesa, ja retirada, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou on, formant parella amb Czeslawa Koscianska, va guanyar la medalla de plata en la prova del dos sense timoner del programa de rem. En el seu palmarès també destaca una medalla de plata i una de bronze al Campionat del món de rem.
És la mare de la també remera Marty Wieliczko.

## Referències

* ↑ Małgorzata Dłużewska a Sports Reference (arxivat)
* ↑ Fitxa a worldrowing.com Arxivat 2021-01-12 a Wayback Machine. FISA
* ↑ «Wyborcza.pl». [Consulta: 6 setembre 2020].
# Sergio Aragonés Domenech

Sergio Aragonés Domenech (Sant Mateu, Baix Maestrat, 6 de setembre de 1937) és un dibuixant de còmic d'origen valencià, nacionalitzat com a mexicà i resident a Ojai, Califòrnia. Conegut per ser un dels dibuixants veterans de la Revista MAD, inventor dels anomenats "marginals" i acudits menuts en els marges de la revista. També és autor del seu pròpi còmic Groo the Wanderer sobre un guerrer curt d'enteniment. Groo va ser un dels primers còmics publicat als Estats Units per una editorial comercial mantenint els autors la propietat legal sobre el personatge.

## Biografia

Sergio Aragonés va néixer a Sant Mateu (Baix Maestrat) País Valencià, l'any 1937.
El seu pare va lluitar al Bàndol republicà a la Guerra Civil espanyola. L'any 1938, després de l'avanç de les tropes nacionals es va retirar cap a França, però després de la victòria del franquisme i la imminent deportació dels republicans exiliats a França cap a Espanya, va decidir traslladar-se a Mèxic, i és en aquest país on va créixer i viure durant uns anys Sergio Aragonés.
A la revista JaJa va publicar els seus primers acudits gràfics. L'any 1955, va començar la carrera d'arquitectura a la universitat. També es va apuntar a un grup de teatre universitari. En aquest grup i va aprendre l'art del mim; un dels companys d'aquest grup era el guionista Alejandro Jodorowsky. Aquesta experiència li va servir per dominar les expressions corporals que posteriorment va aplicar als seus dibuixos.
El 1957 va començar una secció d'una pàgina al setmanari Mañana. En veure que la seva carrera de dibuixant de còmic no avançava tot el que ell hauria volgut, el 1962, i amb només 20 dòlars a la butxaca, va pujar a un autocar. Hi va decidir d'anar-se'n a Nova York, per guanyar-se la vida amb el dibuix. Durant els sis primers mesos, es va guanyar la vida recitant poesia flamenca en un cafè. Al cap de sis mesos va vendre dues pàgines d'acudits d'astronautes a la revista de còmic MAD. La col·laboració amb aquesta revista es va perllongar al llarg del temps i així el 1999, no havia deixat de col·laborar-hi ni en un sol número. A principis de la dècada de 1980 va formar equip amb el guionista Mark Evanier per realitzar Groo the Wanderer sobre un guerrer curt d'enteniment, el seu personatge més conegut.

## Premis

Aragonés ha aconseguit els premis més importants en el món del còmic, inclosos el Reuben Award i el Will Eisner Hall of Fame Award. El seu comic The Mighty Magnor va rebre el premi a la millor obra estrangera publicada a Espanya al Saló Internacional del Còmic de Barcelona de 1995.

## Referències

* 1 2 3 4 «Noted cartoonist Sergio Aragones to deliver Jack Davis Lecture on UGA campus» (en anglès). University of Georgia, 28-01-2009. [Consulta: 18 abril 2015].
* 1 2 3 4 Frattini, Eric; Palmer, Óscar. Guia Basica del Comic. Torrejón de Ardoz: NUER EDICIONES S.A., 1999. ISBN 9788480680547 [Consulta: 20 setembre 2014]. Arxivat 2015-06-17 a Wayback Machine. (castellà)
* ↑ «Premis edicions anteriors». Ficomic, 2015. Arxivat de l'original el 2015-04-17. [Consulta: 17 abril 2015].

## Enllaços externs

* Pàgina personal de l'autor (anglès)
# David Howell

David Howell (14 de novembre de 1990) és un jugador d'escacs anglès, que té el títol de Gran Mestre des de 2007.
A la llista d'Elo de la FIDE del desembre de 2021, hi tenia un Elo de 2646 punts, cosa que en feia el jugador número 5 (en actiu) d'Anglaterra, i el 101è millor jugador al rànquing mundial. El seu màxim Elo va ser de 2712 punts, a la llista d'agost de 2015.

## Resultats destacats en competició

El juliol 2008 guanyà l'Obert d'Andorra amb 8 punts de 9, mig punt per davant de Romain Édouard.
Ha estat tres cops campió de la Gran Bretanya en els anys 2009, 2013 i 2014.
Del 30 de maig al 10 de juny de 2017, va prendre part en el Campionat d'Europa individual on va fer 8 punts d'11 (+6–1=4), mig punt per sota de Maksim Matlakov, Baadur Jobava i Vladímir Fedosséiev. Matlakov guanyà el torneig en el desempat. Amb aquest resultat li donà dret a participar el setembre a Tbilisi en la Copa del Món de 2017, on fou derrotat per Aryan Tari per 2½ a 3½ en el desempat a la primera ronda.
El març de 2019, fou membre de l'equip anglès que va quedar segon al Campionat del món per equips a Astana.
L'octubre de 2019 fou onzè al fort Gran Torneig Suís de la FIDE de 2019 a l'Illa de Man (el campió fou Wang Hao).

### Participació en olimpíades d'escacs

Jones ha participat, representant Anglaterra, en quatre Olimpíades d'escacs entre els anys 2008 i 2014, amb un resultat de (+18 =14 –6), per un 65,8% de la puntuació. El seu millor resultat el va fer a l'Olimpíada del 2014 en puntuar 7½ de 10 (+6 =3 -1), amb el 75,0% de la puntuació, amb una performance de 2709.

## Referències

* ↑ «Nota biogràfica de David Howell» (en anglès). Chessgames.com. [Consulta: 22 novembre 2017].
* ↑ «"Rànquing d'escaquistes per federació: Anglaterra"» (en anglès). lloc web de la FIDE. [Consulta: 27 desembre 2021].
* ↑ «Evolució Elo de David Howell» (en anglès). FIDE consulta= 26 de gener de 2020.
* ↑ «Classificació edició 2008». fide.com. [Consulta: 16 febrer 2015].
* ↑ «European Individual Chess Championship 2017». Chess Results. [Consulta: 22 novembre 2017].
* ↑ «Arbre d'emparellaments». [Consulta: 22 novembre 2017].
* ↑ Crowther, Mark. «FIDE World Team Championship 2019» (en anglès). The Week In Chess, 14-03-2019. [Consulta: 2 maig 2021].
* ↑ «Resultats del Torneig Grand Swiss 2019». chess-results.com. [Consulta: 26 gener 2020].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.